
	Javasolt meghívott:
	

	A határozati javaslat elfogadásához szükséges szavazattöbbség:
	a.) egyszerű szavazattöbbség    
b.) minősített szavazattöbbség 

	Az előterjesztés zárt kezelését kérjük
	a.) igen                          
b.) nem




Tisztelt Képviselő-testület!

I. Előzmények:

Fót Város Önkormányzat kizárólagos tulajdonában van a Fót belterület 290/4 hrsz-on nyilvántartott, természetben a 2151 Fót, Hársfa u. 44. szám alatt található ingatlanon újonnan épült „Tó Büfé és mini ABC” (107 m2alapterületű helyiségcsoporta hozzá tartozó 99 m2alapterületű fedett közlekedő és 36 m2alapterületű terasz). Az üzlethelyiség hasznosítására az Önkormányzat pályázatot írt ki, mely eljárás végül 2022. május 23-án eredményesen lezárult. 

A pályázat nyertese, a Fiducia Tanácsadó Kft. 2022. május 23-án az üzlethelyiségre vonatkozó bérleti szerződést megkötötte és az ingatlant birtokba vette.

A Fiducia Tanácsadó Kft. 2022. június 16-án fordult kérelemmel az Önkormányzathoz, hogy a telephely átjelentéséhez (a bérlemény címére) szükséges tulajdonosi hozzájáruló nyilatkozatot adja meg.

II. A döntéshez szükséges információk, tájékoztatások:

A Vagyonrendelet 6. § (2) bekezdése szerint:
„A tulajdonost megillető jogok és kötelességek összességét a Képviselő-testület összessége gyakorolja.”

A Vagyonrendelet 14. § (1) bekezdése szerint:
„Korlátozottan forgalomképes törzsvagyonról a jelen rendeletben foglalt korlátozások szerint az önkormányzat jogosult rendelkezni, melyről a Képviselő-testület dönt minősített többséggel.”

A fentiek alapján az alábbi határozati javaslatot terjesztem Tisztelt Képviselő-testület elé.

III. Határozati javaslat:
…/2022. (VII.07.) KT-határozat 

Fót Város Önkormányzatának Képviselő-testülete tudomással bír arról, hogy a Fiducia Tanácsadó Kft. a Fót Város Önkormányzatának kizárólagos tulajdonát képező, Fót belterület 290/4 hrsz. alatt nyilvántartott, természetben a Fót, Hársfa u. 44. szám alatt található Tó Büfé és mini ABC-ben vendéglátó és élelmiszer- és vegyes-kereskedelmi tevékenységet kíván folytatni, a tevékenység végzéséhez hozzájárul, azzal egyetért, ellene kifogást nem emel és egyúttal felkéri a Polgármestert, hogy ehhez kapcsolódóan a telephely bejelentéshez szükséges tulajdonosi hozzájáruló nyilatkozatot adja ki.

Felelős: polgármester
Határidő: 15 nap (a tulajdonosi hozzájáruló nyilatkozat kiadására)

Jogszabályi hivatkozás:
· Önkormányzat vagyonáról és egyes vagyontárgyak feletti tulajdonosi jogok gyakorlásának szabályairól szóló 12/2013.(III.20.) önkormányzati rendelete 6. § (2) bekezdése, a 14. § (1) bekezdése

· Fót Város Önkormányzat Képviselő-testületének 14/2020. (IX.28.) önkormányzati rendelete a Képviselő-testület és szervei szervezeti és működési szabályzatáról, valamint az önkormányzati képviselők tiszteletdíjáról, költségtérítéséről és a Polgármester jutalmáról 57. § (minősített többség)

Az előterjesztés mellékletei: -

